...ważniejszy je przeca śniyg...
na scianie wisi szyld...
Szpacyrkym po Cieszynie
“Gdo sie za swój jynzyk wstydzi
takim niech sie każdy brzidzi”
"Moja ty słodko cieszyńsko mowo
być zawsze do prawjynio gotowo
a jak cie uż żodyn nie bydzie rozumioł
to jyny wiater bydzie po naszymu szumioł"
POZÓR! Kiery nimo chynci tego czytać, abo kansi wraził łokulory, abo mo moc roboty i łoczy go bolóm to se może tego posłóchać jak prziciśnie ”kursywom” na tóm czornóm szczałke w tej szarej kostce, kierom nóndzie zaroz pod spodkym.
Klejzać na szliczuchach
Kapke przeca tego śniega nasuło, a tak naprowde yno cyrpło, coby kocur napłakoł. Tóż przeca dziecka mogóm uż wysmyczyć sónki, skije i szliczuchy, coby kapke sprugować tego spuszczanio sie po kopieczkach. Małoś nie wiela mómy tych kopców przirychtowanych do spuszczanio sie na sónkach w naszym mieście, ale ważniejszy je przeca śniyg, bez kierego ni ma zimy. Dzisio i tak mómy lepszyj niż kiejsi, bo jak nie marznie to klejzać na szliczuchach dziecka poradzóm aji w hali na Małej Łónce. Wszecko dzisio idzie zwekslować jak notura nóm cosi zrobi naswol, bo uż aji słóńce mómy w lampach, przi kierych idzie lepszyj zbrónatnieć niż na słóńcu. Ta wygoda tak ludziom poprzewracała w czepaniach, że wszecko chcieliby jak wylezóm s chałupy, mieć pod nosym. Podziwejcie sie na taki dejmy na to Skoczów w kierym uż lodowisko majóm na rynku, coby yno Cieszynowi nie dać utarżyć. Kapke my se pofluchcili, a teraz zaś trzeja brać sie do szpacyrowanio po Cieszynie. Łostatnio zastawili my sie przi Książnicy i dzisio pokroczymy ku chałupie s nomerym sztyry a sztyrycet na ulicy Menniczej. Kiejsi tam był warsztat pana Kulisia, kiery sprawowoł dyntki i nakłodoł opóny na koła, a nieskorzij kierysi sie tam doł za ramowani obrozków. Teraz tam na ścianie wisi szyld, kiery nóm cosi prawi o jakimsi fryzyjerze, ale w postrzodku je cima i nic tam sie nie ruszo. I teraz nie wiym czy uż to zbankrociło czy dziepro to kierysi mo tam zamiar odewrzić. Tak czy inakszyj szyld mo tam fest zajimawy, bo na nim sie chwoli, że poradzi s waszymi szkutami zrobić wszecko, co se yno zawinszujecie.
Mini słownik:
kapke-trochę,
cyrpło-w małej ilości nasypało,
wysmyczyć-wyciągnąć, spuszczać-zjeżdżać,
skije-narty,
szliczuchy-łyżwy,
przirychtowany-przygotowany,
kiejsi-kiedyś,
klejzać-ślizgać,
naswol- na umyślnie,
czepań -głowa,
podziwejcie sie-popatrzcie,
utarżyć-zarobić,
nieskorzij-później,
cima-ciemno,
zaimawy-interesujący,
szkuty- włosy
Tóż miyjcie sie wszedcy dobrze i wiesiołego popióntku
szl_Latn szl_Latn szl_Latn szl_Latn pol_Latn szl_Latn pol_Latn szl_Latn szl_Latn szl_Latn szl_Latn szl_Latn hau_Latn pol_Latn pol_Latn pol_Latn afr_Latn szl_Latn pol_Latn kmb_Latn tum_Latn tso_Latn szl_Latn szl_Latn bjn_Latn szl_Latn ita_Latn pol_Latn pol_Latn szl_Latn